stanford-oval/wikipedia huggingface dataset:
וילהלם קרל, דוכס אוראך
ביוגרפיה > משבר הירושה במונקו ומועמדותו לכתרים שונים

מכיוון שללואי, נסיך הכתר של מונקו לא היו ילדים חוקיים, היה אמור וילהלם קרל לרשת אותו לאחר מותו. אולם, כדי להבטיח שדבר זה לא יתממש, חוקק לואי חוק בשנת 1911 אשר מכיר בבתו הלא חוקית שרלוט כיורשת העצר של מונקו, ובשנת 1918 העביר חוק נוסף לשינוי החוקים כדי לאפשר אימוץ יורש בעל זכויות ירושה. שרלוט אומצה רשמית על ידי לואי בשנת 1919, והפכה לשרלוט לואיז ז'ולייט גרימלדי, נסיכת מונקו ודוכסית ולנטיניוס.
בשנת 1913 היה וילהלם קרל מועמד לראשות נסיכות אלבניה, ואף נתמך על ידי הפלגים הקתולים בצפון אלבניה, אולם לבסוף נבחר לתפקיד וילהלם מוויד, אחיינה של אליסאבטה, מלכת רומניה. בשנת 1917 במהלך מלחמת העולם הראשונה עלתה הצעה להקים מחדש את דוכסות לורן, ולהעמיד את וילהלם קרל בראשות הדוכסות, אולם ההצעה לא יצאה לבסוף אל הפועל. כמו כן וילהלם קרל קיווה להתמנות כיורשו של וילהלם השני, מלך וירטמברג, אולם לבסוף מונה לתפקיד יורש העצר קרובו אלברכט, דוכס וירטמברג.
ב-4 ביוני 1918 הזמינה מועצת ליטא את וילהלם קרל להיות מלך ליטא, ואכן וילהלם קרל הסכים, וב-11 ביולי הוא נבחר למלך בשם מינדאוגאס השני, מלך ליטא. אולם, בחירתו של וילהלם קרל הייתה שנויה במחלוקת, וממשלת גרמניה סירבה אף היא להכיר בבחירתו. וילהלם קרל לא ביקר מעולם בליטא, והוא נשאר בטירת ליכטנשטיין מדרום לשטוטגרט, שם החל ללמוד את השפה הליטאית, אולם ב-2 בנובמבר אותה שנה, כשניכר בבירור תבוסת האימפריה הגרמנית במלחמה, ביטלה מועצת ליטא את ההחלטה על המלכתו, והכריזה על המדינה כרפובליקה.
ביוגרפיה > אחרית חייו

לאחר המלחמה הקדיש וילהלם קרל את חייו לפעילות מדעית, ובשנת 1922 אף הגיש דוקטורט מטעם אוניברסיטת טיבינגן על הגאוגרפיה העירונית של רויטלינגן.
ב-24 במרץ 1928 מת וילהלם קרל בעת שהותו ברפאלו באיטליה, והוא נקבר בכנסיית ארמון לודוויגסבורג.
משפחתו

ב-4 ביולי 1892 התחתן וילהלם קרל עם אמליה, דוכסית בבוואריה, בתם של קרל תאודור, דוכס בבוואריה וסופיה, נסיכת סקסוניה, ממנה נולדו לו 9 ילדים:
מריה גבריאלה, נסיכת אוראך (1893–1908)
אליזבת, נסיכת אוראך (1894–1962), התחתנה עם קרל, נסיך ליכטנשטיין, דודו של פרנץ יוזף השני, נסיך ליכטנשטיין
קרולה, נסיכת אוראך (1896–1980)
וילהלם, נסיך אוראך (1897–1957), התחתן בנישואים מורגנטיים עם אליזבת טוירר
קרל גרו, דוכס אוראך (1899–1981), התחתן עם גבריאלה, רוזנת ולדבורג-זיל
מרגרטה, נסיכת אוראך (1901–1975)
אלברכט, נסיך אוראך 1903–1969), התחתן עם רוזמרי בלקאדר, ולאחריה התחתן עם אוטה וולדשמידט
אברהרד, נסיך אוראך (1907–1969), התחתן עם איניגה, נסיכת טורן וטקסיס
מכטילד, נסיכת אוראך (1912–2001), התחתנה עם פרידריך קרל, נסיך הוהנלוהה-וולדנבורג-שילינגספירסט
בשנת 1912 מתה אשתו הראשונה, וב-26 בנובמבר 1924 התחתן וילהלם קרל בשנית עם וילטורד, נסיכת בוואריה, בתם של לודוויג השלישי, מלך בוואריה ומריה תרזה מאוסטריה-אסטה, אך לא היו לו ילדים ממנה.
השריר פושט האצבעות הארוך

| --- | --- |

 שיוך:  anterior compartment of leg 
 עצבוב:  העצב השוקיתי העמוק
 פעולת שריר:  כיפוף גב הגפיים של פרק הקרסול, extension of the toes 
 שריר נגדי:  flexor digitorum longus muscle 
 תחל שריר:  medial surface of fibula 
 אחז שריר:  middle phalanx of foot, distal phalanx of foot 
 תיאור ב:  האנטומיה של גריי (מהדורה 20) (481) 
 מזהים
 לטינית (TA98):  m. extensor digitorum longus 
 טרמינולוגיה אנטומיקה:  A04.7.02.038 
 TA2 (2019):  2645 
 FMA:  22534 
 מערכת השפה הרפואית המאוחדת:  C0224464 
 
שרירי שוק ימין במבט קדמי
השריר פושט האצבעות הארוך (TA: Musculus extensor digitorum longus) הוא אחד מהשרירים במדור הקדמי של השוק. השריר פועל להנעת ארבע אצבעות כף הרגל הצידיות (כולן למעט האצבע הראשונה) לכיוון פשיטה ולהנעת כף הרגל לכיוון כפיפה גבית.
תיאור

השריר פושט האצבעות הארוך הוא שריר נוצתי הממוקם צידית לשריר השוקתי הקדמי. תחילתו של השריר בעלי הצידי של השוקה, בפני השטח הקדמיים של השוקית ובקרום הבין גרמי של השוק. חלקו המרוחק של השריר מורכב מארבעה גידים הנאחזים כל אחד בחלקה הגבי של אחת מארבע האצבעות הצידיות של כף הרגל.
חלקו התחתון של תחילת השריר, הסמוך לחלקה התחתון של השוק, מחובר לתחילתו של השריר השוקיתי השלישי.
עצבוב

השריר פושט האצבעות הארוך מעוצבב על ידי שורש העצב המותני החמישי ועל ידי שורש העצב הראשון של העצה (L5, S1) דרך העצב השוקיתי העמוק (Nervus fibularis profundus; Nervus peroneus profundus).
כדור כדורגל
הר קארבון

| --- | --- |
אין תמונה חופשית
 מידע כללי
 גובה:  579 מ' 
 מיקום:  אזור הברית האנטארקטית,
 רכס הרים:  רכסי פורד 
 קואורדינטות:  76°22′00″S 144°30′00″W﻿ / ﻿76.3667°S 144.5°W﻿ / -76.3667; -144.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר קארבון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר קארבון
 
הר קארבון או הר קארבונה (באנגלית: Mount Carbone) הוא הר בהרי פיליפס ברכסי פורד בארץ מרי בירד, שבאנטארקטיקה.
ההר ממוקם 6 קילומטרים מזרחית מהר פייג'.
גובהו של ההר 579 מטרים מעל פני הים; ההר הוא ההר ה-4,970 בגובהו באנטארקטיקה.
היסטוריה > גילוי ההר

ההר התגלה משלחת המחקר של ריצ'רד בירד בין השנים 1928–1930.
ההר צולם מן האוויר בטיסות שנערכו על ידי משלחת המחקר של בירד ומופה על בסיס תצלומי אוויר אלה.
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שמו של אל קארבון (Al Carbone), שהיה טבח חבר במשלחת בירד.
הערות שוליים

1 2 3 4 5 6  מידע גאוגרפי והיסטורי
1 2  הרי אנטארקטיקה לפי גובהם
| אתרים ברכסי פורד |
| --- | --- | --- |
| רכסי הרים | אסמן • דנפלד • היינס • מקיי • סארנוף • פוסדיק • פיליפס • קלארק |  |
| הרים | אלכסנדר • אקבלו • ביואנג'ל • ביטגוד • בירד • ברנהאם • ג'ון • ג'ונס • דאגלס • דרלינג • ואן וולקנברג • לוקהארט • מאליונה • סווארטלי • פייג' • קארבון • קולומבו • קופר • ריאה • ריצ'רדסון |  |
| מצוקים | ביילי |  |
| נונאטאקים | ברידינג • קיידי |  |
| מונוליתים | הבילבורד (לוח המודעות) |  |
| קרחונים | אוקס • ארתור • באלצ'ן • בויד • האמונד |  |
| מעברי הרים | ריס |  |
ז'ארקו קוראץ'

ז'ארקו קוראץ' (במונטנגרית: Жарко Кораћ; נולד ב-11 ביוני 1987) הוא כדורגלן מונטנגרי המשחק בעמדת החלוץ.
קריירה

קוראץ' גדל במחלקת הנוער של זטה והחל לשחק בקבוצת הבוגרים של המועדון ב-2005. בשנת 2007 קוראץ' זכה עם הקבוצה באליפות מונטנגרו, וכן בתואר גם מלך שערי הליגה עם 16 שערים. עונה לאחר מכן קוראץ' עבר לוויבודינה נובי סאד מהליגה הסרבית ובסיום העונה חזר לזטה. בשנת 2010 עבר לשריף טירספול מהליגה המולדובית, ובאמצע העונה חזר לזטה. בשנת 2012 כבש 20 שערים וזכה בשנית בתואר מלך שערי הליגה המונטנגרית. בסך הכל כבש קוראץ' 78 שערי ליגה במדי זטה, והוא הכובש המצטיין של הליגה המונטנגרית בכל הזמנים.
בקיץ 2013 הגיע קוראץ' לישראל והושאל להפועל חיפה. בעונת 2013/2014 כבש 11 שערי ליגה והיה מלך השערים של הפועל חיפה, ובסופה סיים את דרכו במועדון. ב-2 ביוני 2014 חתם קוראץ' לארבע שנים בבית"ר ירושלים, תמורת שכר של 150 אלף אירו לעונה. ב-13 באוגוסט 2014 ערך את הופעת הבכורה שלו במועדון, בהפסד 2-1 להפועל פתח תקווה במסגרת גביע הטוטו. ב-13 בספטמבר 2014, במסגרת המחזור הראשון בליגת העל כבש קוראץ' את שער השוויון בתיקו 1-1 מול הפועל באר שבע בבעיטת עונשין מ-11 מטרים. לאחר חצי עונה בבית"ר ירושלים, במהלכה כבש חמישה שערים ב-14 הופעות, חזר קוראץ' להפועל חיפה וחתם לשלוש שנים וחצי במועדון. עד תום העונה ערך קוראץ' 14 הופעות בהפועל חיפה אך לא הצליח לכבוש, ובעונת 2015/2016 כבש ארבעה שערים.
ב-24 בינואר 2020 חתם החלוץ בקבוצת הפועל עפולה מהליגה הלאומית.
תארים

אליפות מונטנגרו: 2006/2007
מלך השערים של הליגה המונטנגרית (2): 2006/2007, 2011/2012
הערות שוליים

↑  יגאל גולדשטיין, ‏חוזר לישראל: זרקו קוראץ' חתם בעפולה, באתר ערוץ הספורט, 24 בינואר 2020
ערך זה הוא קצרמרבנושא כדורגלנים ובנושא מונטנגרו. אתם מוזמנים לתרום לוויקיפדיה ו.
ז'נואל בלוסיאן

ז'נואל בלוסיאן (בצרפתית: Jeanuël Belocian; נולד ב-17 בפברואר 2005 בלז אבים שבגוואדלופ) הוא כדורגלן צרפתי-גוואדלופי המשחק בעמדת הבלם בקבוצת באייר לברקוזן מהבונדסליגה.
קריירת מועדונים

בלוסיאן גדל במחלקות הנוער של AJC וסטאד למנטנואה, ובחודש יולי 2020 הצטרף למחלקת הנוער של סטאד רן. בשנת 2021 החל לשחק בקבוצת המילואים של המועדון. ב-10 בנובמבר 2021 חתם על חוזה מקצועני ראשון לשלוש שנים במועדון. ב-20 במרץ 2022 ערך את הופעת הבכורה שלו במועדון, בניצחון 6-1 על מץ במסגרת המחזור ה-29 בליגת העל הצרפתית לעונת 2021/2022. בסך הכל ערך 32 הופעות ליגה במדי המועדון.
ב-7 ביוני 2024 חתם בלוסיאן על חוזה לחמש שנים בבאייר לברקוזן מהבונדסליגה. ב-17 באוגוסט ערך את הופעת הבכורה שלו במועדון, בניצחון על שטוטגרט במסגרת הסופר קאפ הגרמני לשנת 2024. ב-19 בספטמבר ערך את הופעת הבכורה שלו בליגת האלופות, בניצחון 4-0 על פיינורד במסגרת המחזור הראשון בשלב הבתים לעונת 2024/2025. ב-22 בספטמבר ערך את הופעת הבכורה שלו בליגה, בניצחון 4-3 על וולפסבורג במסגרת המחזור הרביעי לעונת 2024/2025.
קריירה בינלאומית

בלוסיאן זכה עם נבחרת צרפת עד גיל 17 בטורניר אליפות אירופה עד גיל 17 שנערך בשנת 2022 בישראל.
חיים אישיים

בלוסיאן הוא אחיו הצעיר של האתלט וילהם בלוסיאן (אנ').
תארים

הסופר קאפ הגרמני (1): 2024
אליפות אירופה עד גיל 17 (1): 2022
הערות שוליים

↑  Football: Mathys Tel et Jeanuël Belocian champions d'Europe U17 avec l'Equipe de France, guadeloupe.franceantilles.fr, ‏2022-06-01AST15:53:00-04:00 (ב־)
↑  Jeanuël Belocian, worldfootball.net, ‏2024-06-07 (באנגלית)
1 2  Ouest-France, Stade Rennais. Premier contrat pro pour Jeanuel Belocian, le frère de l’athlète Wilhem Belocian, Ouest-France.fr, ‏2021-11-10 (בצרפתית)
↑  Qui est Jeanuël Belocian, entré en jeu contre Metz ?, Le Télégramme, ‏2022-03-20 (ב־)
↑  Rennes 6-1 Metz, Ligue 1 Uber Eats , résultat et résumé du match (20/03/2022), L'Équipe (בצרפתית)
↑  Rennes vs. Metz - 20 March 2022 - Soccerway, int.soccerway.com
↑  Bayer 04 sign France U21 international Belocian from Stade Rennes | Bayer04.de, Bayer 04 Leverkusen Fussball GmbH (באנגלית)
↑  Bayer Leverkusen vs. Stuttgart - 17 August 2024 - Soccerway, int.soccerway.com
↑  Feyenoord vs. Bayer Leverkusen - 19 September 2024 - Soccerway, int.soccerway.com
↑  Bayer Leverkusen vs. Wolfsburg - 22 September 2024 - Soccerway, int.soccerway.com
ז'אריסון אינוסנט

ז'אריסון אינוסנט (בצרפתית: Garissone Innocent; נולד ב-16 באפריל 2000 באיברי-סיר-סן שבצרפת) הוא כדורגלן צרפתי-האיטי המשחק בעמדת השוער בקבוצת אויפן מליגת העל הבלגית ובנבחרת האיטי.
קריירת מועדונים

אינוסנט גדל במחלקת הנוער של פריז סן-ז'רמן. בשנת 2017 החל לשחק בקבוצת המילואים של המועדון. הוא הושאל מהמועדון לקן מליגת המשנה הצרפתית ולואן מהליגה הצרפתית הרביעית.
ב-1 בספטמבר 2022 חתם אינוסנט על חוזה לשלוש שנים באויפן מליגת העל הבלגית.
קריירה בינלאומית

ב-28 במרץ 2023 ערך אינוסנט את הופעת הבכורה שלו בנבחרת האיטי, בניצחון 3-1 על נבחרת ברמודה במסגרת ליגת האומות של CONCACAF לעונת 2022/2023.
הוא היה חלק מסגל הנבחרת בטורניר גביע הזהב 2023.
הערות שוליים

↑  Garissone Innocent rejoint le Stade Malherbe באתר הרשמי של קן, 2 באוקטובר 2020 (בצרפתית)
↑  Garissone Innocent prêté à Vannes באתר הרשמי של פריז סן-ז'רמן, 26 ביולי 2021 (בצרפתית)
↑  KAS Eupen signs goalkeeper Garissone Innocent באתר הרשמי של אויפן, 1 בספטמבר 2022 (באנגלית)
| נבחרת האיטי – גביע הזהב 2023 |
| --- | --- | --- |
|  1 א. פייר •  2 ארקו •  3 אלכסיס •  4 אדה •  5 סיאנס •  6 מטוסאלה •  7 אנטואן •  8 ז'אן ז'אק •  9 נאזו •  10 גרייר •   11 אטיין •  12 דוברגר • 13 פריבורג •  14 ל. פייר • 15 פיקו • 16 פרונייה • 17 ז'אן • 18 סנט • 19 סאבה • 20 פיירו • 21 אלקו • 22 כריסטיאן • 23 אינוסנט • מאמן: פלגרינו |  1 א. פייר •  2 ארקו •  3 אלכסיס •  4 אדה •  5 סיאנס •  6 מטוסאלה •  7 אנטואן •  8 ז'אן ז'אק •  9 נאזו •  10 גרייר •   11 אטיין •  12 דוברגר • 13 פריבורג •  14 ל. פייר • 15 פיקו • 16 פרונייה • 17 ז'אן • 18 סנט • 19 סאבה • 20 פיירו • 21 אלקו • 22 כריסטיאן • 23 אינוסנט • מאמן: פלגרינו | האיטי |
וילף סקולדינג

| --- | --- |

 לידה:  25 באפריל 1990 (בן 34) קיימברידג', הממלכה המאוחדת 
 שם לידה:  Wilfred John Scolding 
 מדינה:  הממלכה המאוחדת 
 עיסוק:  שחקן קולנוע וטלוויזיה
 פרופיל ב-IMDb
 
וילף סקולדינג (באנגלית: Wilf Scolding;‏ נולד ב-25 באפריל 1990) הוא שחקן קולנוע וטלוויזיה בריטי.
ביוגרפיה

סקולדינג נולד בויילס, בריטניה.
קריירה

סקולדינג החל את קריירת המשחק שלו כשהופיע בסדרת הטלוויזיה "סקינס" בשנת 2009. בשנת 2014 הופיע בפרק בסדרה הבריטית "רופאים", בסדרת הטלוויזיה "הבורג'יה" ובתפקיד חוזר בסדרת הטלוויזיה, "The Passing Bells".
בשנת 2017 הופיע בעונה השביעית של משחקי הכס, בה גילם (בפלאשבק מחיזיון של בראן סטארק) את ראיגאר טארגאריין, נסיך דרגנסטון ואחיהם הבכור של דאינריז טארגאריין וויסריז טארגאריין.
בשנת 2018 גילם את הנסיך מווילס בהצגה "טירופו של המלך ג'ורג' השלישי". ההצגה הוקרנה בשידור ישיר בטלוויזיה. באותה שנה שיחק בתפקיד ראשי בסרט הטלוויזיה "Martin's Close" המבוסס על ספר באותו שם מאת מ. ר. ג'יימס.
בשנת 2021 שיחק בתפקיד ראשי בסדרת הטלוויזיה "התאמה מושלמת". הוא לוהק לתפקיד בסרט הקולנוע "חיות הפלא: הסודות של דמבלדור", ששודר לאקרנים באפריל 2022.
סקולדינג דיבב בכמה משחקי וידאו בהם "Battlefield V".
פילמוגרפיה

| שנה | שם | תפקיד | הערה |
| --- | --- | --- | --- |
| 2009 | סקינס | ברונו | פרק: "כולם" |
| 2014 | בורג'יה | אנטון ואן לאלינג | פרק: "1506" |
| 2014 | רופאים | ג'ארד קילקני | פרק: "הילד נרקיס" |
| 2014 | The Passing Bells | פרדי | תפקיד חוזר |
| 2014 | Put Down | ג'ון | סרט קצר |
| 2016 | Six Wives with Lucy Worsley | תומאס האשם | פרק: "גרוש, נערף ראש, שרד" |
| 2017 | משחקי הכס | ראיגר טארגאריין | פרק: "הדרקון והזאב" |
| 2017 | Bees Make Honey | המפקח שורופ |  |
| 2018 | Mrs. Wilson | מייק | פרק אחד |
| 2018 | Martin's Close | ג'ון מרטין | סרט טלוויזיה |
| 2021 | התאמה מושלמת | אית'ן | 6 פרקים |
| 2022 | חיות הפלא: הסודות של דמבלדור | פועל | סרט קולנוע |
הערות שוליים

↑  Hayley Anderson, The One cast: Who is Wilf Scolding? Meet actor behind Ethan, Express.co.uk, ‏בפברואר 2021
↑  Michael Hein, 'Game of Thrones' Star Aisling Franciosi Reveals How She Learned Jon Snow's Secret Early (Exclusive), Popculture.com, ‏6 בנובמבר 2021
↑  Review: The Madness of George III, National Theatre Live | ArtsHub Australia, ArtsHub Australia, ‏5 בנובמבר 2018
↑  Fay Watson, Martin's Close cast: Who is in the cast of Martin's Close?, Express.co.uk, ‏4 בנובמבר 2020
↑  David Craig, Meet the cast of Netflix's thriller The One - plus what else they've been in, Radio Times, ‏3 בפברואר 2021
↑  Fantastic Beasts The Secrets Of Dumbledore Parents Guide 2022, Sumit, ‏2 בנובמבר 2021
↑  Alex Gibson, Meet the Voice Actors of Battlefield V’s Voice Cast, Twinfinite, ‏3 באוקטובר 2018
השריר פושט האצבעות

| --- | --- |
        
בתמונה: מבט אחורי על שרירי האמה משמאל
 שיוך:  deep muscle of posterior compartment of forearm 
 עצבוב:  nerve to extensor digitorum
 פעולת שריר:  פשיטה במפרק שורש כף היד, פשיטה של האצבעות 
 שריר נגדי:  השריר כופף האצבעות השטחי 
 תחל שריר:  lateral epicondyle of the humerus 
 אחז שריר:  middle phalanx of index finger, distal phalanx of index finger, distal phalanx of middle finger, distal phalanx of ring finger, middle phalanx of little finger, middle phalanx of middle finger, middle phalanx of ring finger, distal phalanx of little finger 
 תיאור ב:  האנטומיה של גריי (מהדורה 20) (451) 
 מזהים
 לטינית (TA98):  m. extensor digitorum 
 טרמינולוגיה אנטומיקה:  A04.6.02.042 
 TA2 (2019):  2500 
 FMA:  38500 
 מערכת השפה הרפואית המאוחדת:  C0224268 
 
השריר פושט האצבעות (TA: Musculus extensor digitorum) הוא אחד השרירים השטחיים במדור האחורי של האמה. הוא פועל לפשיטת (יישור) ארבע אצבעות כף היד (ללא האגודל) ומסייע בפשיטת שורש כף היד.
תיאור

תחילתו של השריר פושט האצבעות הוא בעילית העלי הצידית של עצם הזרוע, באזור המרפק.
חלקו המרוחק של השריר מתפצל לארבעה גידים, הנכנסים לכף היד ונאחזים בחלק האחורי של האצבעות. בין הגידים בכף היד, בעיקר התיכונים שבהם (לאצבעות השלישית, הרביעית והחמישית), קיימים חיבורים. חלק מהגידים שבאצבעות מהווה חלק ממערכת מורכבת של רצועות ומפרקים שבין העצמות המרכיבות את האצבעות (הגלילים). נקשר גם לשריר פושט הזרת.
עצבוב

השריר פושט האצבעות מעוצב על ידי שורשי העצב הצוואריים השביעי והשמיני (C7,C8), דרך העצב הבין גרמי האחורי, ענף של עצב החישור.
השרירים הבין-גרמיים (כף יד)

מבט אחורי על כף יד שמאל. השרירים הבין-גרמיים הגביים
מבט קדמי על כף יד שמאל. השרירים הבין-גרמיים הכפיים
השרירים הבין-גרמיים של כף היד הם שבעה שרירים בתוך כף היד, בין עצמות המסרק. השרירים הבין-גרמיים מחולקים לשתי קבוצות, השרירים הבין-גרמיים הגביים (TA: Musculi interossei dorsales manu) והשרירים הבין-גרמיים הכפיים (Musculi interossei palmares). שם השרירים מתאר את מיקומה היחסי של כל קבוצת שרירים, סמוכה לגב כף היד או סמוכה לחלק הכפי של כף היד, בהתאמה. בכיווצם מניעים השרירים הבין-גרמיים את אצבעות היד להרחקה ולקירוב, קרי לפרישת האצבעות (השרירים הגביים) ולהצמדת האצבעות (השרירים הכפיים). השרירים הבין-גרמיים מסייעים לשרירים התולעיים בכיפוף האצבעות בחיבורן לכף היד ובפשיטת האצבעות במפרקיהן המרוחקים.
תיאור

ארבעת השרירים הבין-גרמיים הגביים נמצאים כל אחד בין שתיים מעצמות המסרק. הם ממוספרים הראשון, השני ועד הרביעי מצד האגודל לכיוון הזרת. מאחזם המקורב הוא בעצמות המסרק, כך למשל השריר הבין-גרמי הגבי הראשון נאחז בעצם המסרק הראשונה (של האגודל) ובעצם המסרק השנייה (של האצבע המורה) ומצד שני השריר הבין-גרמי הרביעי נאחז בעצם המסרק הרביעית (של הקמיצה) ובעצם המסרק החמישית (של הזרת). חלקם המרוחק של השרירים נאחז במערכת הרצועות של האצבעות ובבסיס עצמות הגלילים המקורבים של האצבע, האמה, הקמיצה והזרת.
שלושת השרירים הבין-גרמיים הכפיים נמצאים כל אחד בין שתיים מעצמות המסרק התיכונות (אין שריר סמוך לעצם המסרק הראשונה). בדומה לשרירים הגביים, ממוספרים השרירים הכפיים כראשון, שני ושלישי. תחילת השרירים בפני עצמות המסרק השנייה, הרביעית והחמישית. חלקם המרוחק נאחז במערכת הרצועות של האצבעות ובבסיס עצמות הגלילים המקורבים של האצבע המורה, הקמיצה והזרת.
עצבוב

השרירים הבין-גרמיים מעוצבבים על ידי שורש העצב הצווארי השמיני (C8) ועל ידי שורש העצב החזי הראשון (T1) דרך הענף העמוק של עצב הגומד.
השריר פושט שורש היד החישורי הקצר

| --- | --- |

 שיוך:  superficial muscle of posterior compartment of forearm 
 עצבוב:  nerve to extensor carpi radialis brevis
 פעולת שריר:  פשיטה במפרק שורש כף היד, הרחקת שורש כף היד 
 שריר נגדי:  השריר כופף שורש היד הגומדי 
 תחל שריר:  lateral epicondyle of the humerus 
 אחז שריר:  third metacarpal bone 
 תיאור ב:  האנטומיה של גריי (מהדורה 20) (452) 
 מזהים
 לטינית (TA98):  m. radialis brevis extensor carpi 
 טרמינולוגיה אנטומיקה:  A04.6.02.041 
 TA2 (2019):  2499 
 FMA:  38497 
 מערכת השפה הרפואית המאוחדת:  C0224267 
 
מבט אחורי על שרירי האמה משמאל
השריר פושט שורש היד החישורי הקצר (TA: Musculus extensor carpi radialis brevis, בראשי תיבות: ECRB) הוא אחד השרירים השטחיים בחלק האחורי של האמה. כיווץ השריר מביא לתנועת פשיטה של שורש כף היד ולהטיה שלה לכיוון חישורי. בזמן כיפוף של אצבעות כף היד, פועל פושט היד החישורי הקצר יחד עם השריר פושט שורש היד החישורי הארוך לייצוב של שורש כף היד.
תיאור

תחילתו של השריר פושט שורש היד החישורי הקצר בעילית העלי הצידית של עצם הזרוע שבמרפק. הרקמה הסיבית המחוברת לעילית העלי משותפת למספר שרירים פושטים נוספים ומכונה הגיד המשותף של הפושטים (באנגלית: common extensor tendon). חלקו המרוחק של השריר נאחז בבסיס עצם המסרק השלישית שבכף היד.
עצבוב

השריר פושט שורש היד החישורי הקצר מעוצבב על ידי שורשי העצב הצוואריים השביעי והשמיני (C7,C8) דרך עצב החישור.
ראו גם

מרפק טניס
כיסת גנגליון
השרירים המעוינים

| --- | --- |

 שיוך:  back muscles 
 אספקה עורקית:  Dorsal scapular artery 
 עצבוב:  Dorsal scapular nerve
 שריר נגדי:  שריר המסור הקדמי 
 תחל שריר:  nuchal ligament 
 אחז שריר:  עצם השכם 
 
השרירים המעוינים הם שני שרירים בגב: השריר המעוין הגדול (TA: Musculus rhomboideus major) והשריר המעוין הקטן (Musculus rhomboideus minor) המחברים את עצם השכם לעמוד השידרה. קווי המתאר המשותפים שלהם נראים כמעוין. הם פועלים יחד בהנעת עצם השכם לכיוון עמוד השדרה ובסיבובה כך שהחלל הגומתי של עצם השכם יפנה מטה.
תיאור

תחילתו של השריר המעוין הקטן ברצועת העורף ובזיזים הקוציים של חוליה צווארית שביעית (C7) וחוליה חזית ראשונה (T1). תחל השריר המעוין הגדול בזיזים הקוציים של החוליות החזיות השנייה עד החמישית (T2-T5).
השרירים נאחזים בגבול השדרתי של עצם השכם החל מקוץ השכם ועד לזווית התחתונה.
עצבוב

השרירים המעוינים מעוצבבים על ידי שורשי העצב הצוואריים הרביעי והחמישי (C4, C5) דרך עצב השכם הגבי (Nervus dorsalis scapulae).
ולנטין ציקו

ולנטין קונסטנטין ציקו (ברומנית: Valentin Constantin Țicu; נולד ב-19 בספטמבר 2000 בפלוישט שברומניה) הוא כדורגלן רומני המשחק בעמדת המגן השמאלי בקבוצת פטרולול פלוישט מליגת העל הרומנית.
קריירת מועדונים

ציקו גדל במחלקת הנוער של פטרולול פלוישט. בשנת 2018 החל לשחק בקבוצה הבוגרת של המועדון במסגרת ליגת העל הרומנית וליגת המשנה הרומנית.
הפרדה מגדרית ביהדות

ביהדות קיימים מספר כללים ומנהגים של הפרדה בין נשים לגברים במצבים מסוימים, שמטרתם למנוע "תערובת" וקרבה יתירה של המינים, דבר שנוגד את עקרון הצניעות ועשוי להוביל לאיסורים שונים. כללי ההפרדה מבוססים על התנ"ך, המשנה, והתלמוד הבבלי, והם נהוגים בעיקר ביהדות האורתודוקסית, בעוד שבקרב הרפורמים והקונסרבטיבים ההפרדה נפוצה פחות וכמעט שאינה קיימת.
מרבית המגזרים הדתיים מקיימים הפרדה מגדרית במקומות התקהלות, יש המחמירים גם באזורים צפופים והומי אדם (אף שלא מתקהלים בהם לשהות ממושכת במקום אחד), ובקהילות חרדיות אחדות נהוגה הפרדה מגדרית אף במרחב הציבורי.
מקורות היהדות להפרדה המגדרית

המקור הקדום ביותר להפרדה מגדרית ביהדות נמצא בספר זכריה בנבואת המספד בירושלים בו מתואר כיצד ההספד ייערך בהפרדה בין משפחות ומגדר:
וְסָפְדָה הָאָרֶץ מִשְׁפָּחוֹת מִשְׁפָּחוֹת לְבָד מִשְׁפַּחַת בֵּית דָּוִיד לְבָד וּנְשֵׁיהֶם לְבָד מִשְׁפַּחַת בֵּית נָתָן לְבָד וּנְשֵׁיהֶם לְבָד. מִשְׁפַּחַת בֵּית לֵוִי לְבָד וּנְשֵׁיהֶם לְבָד מִשְׁפַּחַת הַשִּׁמְעִי לְבָד וּנְשֵׁיהֶם לְבָד. כֹּל הַמִּשְׁפָּחוֹת הַנִּשְׁאָרוֹת מִשְׁפָּחֹת מִשְׁפָּחֹת לְבָד וּנְשֵׁיהֶם לְבָד.
מקור הלכתי מאוחר יותר הוא המשנה במסכת מידות שמתארת את "עזרת הנשים" בבית המקדש בזמן טקס שמחת בית השואבה:
הִקִּיפוּהָ כְצוֹצְרָה, שֶׁהַנָּשִׁים רוֹאוֹת מִלְמַעְלָן, וְהָאֲנָשִׁים מִלְּמַטָּן, כְּדֵי שֶׁלֹּא יְהוּ מְעֹרָבִין.
במשנה במסכת סוכה מתוארת תקנה זו בתור ”תיקון גדול” שנעשה בבית המקדש שעניינו הפרדה בין המינים כדי למנוע "קלות ראש" ביניהם. בתלמוד הבבלי מבואר שהצורך בתיקון זה נלמד בקל וחומר מההפרדה המתוארת בספר זכריה:
תנו רבנן: בראשונה היו נשים מבפנים ואנשים מבחוץ, והיו באים לידי קלות ראש. התקינו שיהו נשים יושבות מבחוץ ואנשים מבפנים, ועדיין היו באין לידי קלות ראש. התקינו שיהו נשים יושבות מלמעלה ואנשים מלמטה... אמרו: והלא דברים קל וחומר. ומה לעתיד לבא - שעוסקין בהספד ואין יצר הרע שולט בהם - אמרה תורה אנשים לבד ונשים לבד, עכשיו שעסוקין בשמחה ויצר הרע שולט בהם - על אחת כמה וכמה.
הפרדה מגדרית ביהדות בעת החדשה > בבית כנסת

בתקופת ימי הביניים החלו להקים בבתי כנסת עזרת נשים המיועדת לנשים המתפללות, בנפרד מהמקום המיועד לגברים. הסיבה לחדר נפרד זה, שנמצא לעיתים בקומה גבוהה מעזרת הגברים, ולעיתים באותה קומה אך מופרד על ידי מחיצה או וילון, היא למנוע עירוב בין גברים לנשים בזמן התפילה. ההפרדה נלמדת מכך שבבית המקדש בזמן שמחת בית השואבה היו בונים יציע מיוחד לנשים כדי שלא יתערבו עם הגברים ו"יבואו לידי קלות ראש".
כנושאים אחרים, הפך עניין העזרה והמחיצה שלפניה לטָעוּן בתקופה המודרנית. במאה ה-19 הייתה השאלה אם ניתן לבנות מחיצות שניתן לראות את הנשים דרכן בחזית העזרה למקור חיכוך בממלכת הונגריה ולסממן של מודרניזציה. ב-1865 קבעו הרב הלל ליכטנשטיין וקנאים אחרים בתקנות מיכאלוביץ כי הדבר אסור בהחלט. ב-1871 ענה מהר"ם שיק לרב קהילה, שכמה מתפללים איימו עליו בפרישה ובפתיחת חנויות בשבת אם לא יאות למחיצה כזו, כי ”וילפינן שם מקרא דצריך לעשות תיקון שלא יראו אנשים לנשים” ועליו לעמוד נגדם איתן ולהתעלם מאיומיהם.
הסרת המחיצה נעשתה לראשונה בקהילה הרפורמית של ברלין ב-1845, שם ישבו גברים ונשים בנפרד באותה קומה. הרעיון לא התקבל בקרב יתר בתי-הכנסת הרפורמיים בגרמניה, ועזרות נשים בקומות משלהן הוסיפו להיות הדגם הרווח עד אחרי מלחמת העולם השנייה. ישיבה מעורבת לחלוטין הונהגה רק בארצות הברית, באופן מקרי לגמרי, על ידי יצחק מאיר וייז. ב-1851, עדתו באולבני, ניו יורק רכשה בניין ששימש בעבר כנסייה, עם ספסלים לכל משפחה. סידור זה, אף שנתקל בהתנגדות רבה בקרב חוגי הרפורמים האמריקאיים, הפך לנפוץ מאוד. בין שתי מלחמות העולם הוא התפשט אל הקונסרבטיבים והאורתודוקסים, שההבדלים ביניהם עוד היו מטושטשים. רבנים משני הזרמים יצאו בחומרה נגד התופעה, אך לחץ מהקהל הצעיר יותר הכריע את הכף במרבית המקרים. אך באותה בתקופה ממש, כשהתבססה מחד רבנות אורתודוקסית קפדנית שהגיעה מאירופה ומאידך גברה המגמה לעבור לישיבה מעורבת לגמרי – בבתי-תפילה רבים הייתה מקובלת קודם ישיבה נפרדת בשני צדי החדר, אך ללא חציצה פיזית – התהפכה המגמה. ועד ההלכה של הסתדרות הרבנים, בראשות הרב יוסף ד. סולובייצ'יק, פסק ב-1954 כי אין להתפלל בבית-כנסת שאין בו מחיצה. באותה עת, בה חתרו האורתודוקסים והקונסרבטיבים להדגיש את ההבדלים ביניהם, אימצה כנסת הרבנים עמדה לפיה אין מניעה מעירוב. המחיצה הפכה לסממן החשוב ביותר שהבדיל בין בתי-הכנסת של שתי התנועות: שורה של קרבות משפטיים בתוך קהילות, בין המצדדים והמתנגדים לישיבה מעורבת, אילצה בתי-כנסת רבים להגדיר באופן חד-משמעי לאיזו משתי התנועות הם משתייכים. עם זאת, האיחוד האורתודוקסי התמהמה מלאכוף את הדרישה. ב-1961 עדיין העריך משקיף אחד כי ב-250 בתי-כנסת של האיחוד התקיימה ישיבה מעורבת, וב-1997 עוד נמנו עליו שבע קהילות שלא התקינו מחיצה. ב-2005 נותרה רק אחת, קהילת 'בית המדרש הגדול - בית יוסף' בדנוור, קולורדו. זו פרשה מהאיחוד ב-2016, כשנודע שהוא מתכוון לסלק אותה.